DIVINA-COMEDIA-TA-WEB	Ò!, tu a qui non condemne cap colpa, e a qui ja vedí aquiu naut, ena tèrra latina, s’ei que non m’enganhe ua grana retirada!, bremba-te’n de Pèir de Medicina, s’artenhes veir de nauèth era beròia planhèra que baishe de Vercelli entà Marcabo; e hètz-les a saber as dus mielhors de Fano, a mossur Guido e Angiolello, que s’era prevision non ei aciu vana, seràn lançadi dehòra deth sòn vaishèth e estofadi près dera Catolica per çò dera traïson d’un tiran desleiau.